

**Тұрақты даму жөнiндегi ұлттық кеңес мәселелерi**

***Күшін жойған***

Қазақстан Республикасы Президентiнiң Жарлығы 1997 жылғы 3 қараша N 3723. Күші жойылды - ҚР Президентінің 2006.01.09. N 1696 жарлығымен.

      "Қазақстан Республикасында мемлекеттiк басқарудың пәрмендiлiгiн одан әрi арттыру жөнiндегi шаралар туралы" Қазақстан Республикасы Президентiнiң 1997 жылғы 10 қазандағы N 3655
 Жарлығын
 орындау үшiн қаулы етемiн:

      1. Мыналар бекiтiлсiн:

      1) Тұрақты даму жөнiндегi Ұлттық кеңес туралы ереже (қоса берiлiп отыр);

      2) Тұрақты даму жөнiндегi ұлттық кеңестiң құрамы (қоса берiлiп отыр).

      2. Мыналардың күшi жойылған деп танылсын:

      1) "Қазақстан Республикасының Президентi жанынан Жоғары экономикалық кеңес құру туралы" Қазақстан Республикасы Президентiнiң 1996 жылғы 11 сәуiрдегi N 2946 Жарлығы (Қазақстан Республикасының ПҮАЖ-ы, 1996 ж, N 15, 117-құжат);

      2) Қазақстан Республикасы Президентiнiң 1997 жылғы 7 ақпандағы N 3350 Жарлығы "Қазақстан Республикасы Президентiнiң жанындағы Жоғары экономикалық кеңестiң мәселелерi" (Қазақстан Республикасының ПҮАЖ-ы, 1997 ж., N 51, 34-құжат).

      3. Осы Жарлық қол қойылған күнiнен бастап күшiне енедi.

*Қазақстан Республикасының*

*Президентi*

Қазақстан Республикасы

Президентiнiң

1997 жылғы 3 қарашадағы

N 3723 Жарлығымен

бекiтiлген

**Тұрақты даму жөнiндегi ұлттық кеңес туралы**

**ЕРЕЖЕ**

**I. Жалпы ережелер**

      1. Тұрақты даму жөнiндегi ұлттық кеңес (бұдан былай - Кеңес) "Қазақстан Республикасында мемлекеттiк басқарудың пәрмендiлiгiн одан әрi арттыру жөнiндегi шаралар туралы" Қазақстан Республикасы Президентiнiң 1997 жылғы 10 қазандағы N 3655 Жарлығына сәйкес құрылған Қазақстан Республикасының Президентi жанындағы консультативтiк-кеңесшi орган болып табылады.

      2. Кеңес қызметiнiң құқықтық негiзiн Қазақстан Республикасының Конституциясы мен заңдарын, Қазақстан Республикасы Президентiнiң актiлерi, Қазақстан Республикасының өзге де нормативтiк құқықтық актiлерi, сондай-ақ осы Ереже құрайды.

**II. Кеңестiң негiзгi мiндеттерi**

      3. Кеңестiң негiзгi мiндеттерi мыналар болып табылады:

      1) Қазақстан Республикасының 2030 жылға дейiнгi Даму стратегиясының iске асырылуын бақылау;

      2) үш жақты мақсатқа: елдiң экономикалық өсiп-өркендеуiне, тиiмдi табиғат пайдалану мен әлеуметтiк әдiлеттiкке қол жеткiзуге бағытталған елдiң тұрақты дамуының ауқымды проблемаларын талқылау;

      3) халық шаруашылығы тармақтарының, аймақтарының және аяларының даму тұжырымдамаларын, елдiң экономикалық қауiпсiздiгi проблемаларын қарау;

      4) экономика реформалау мен стратегиялық ресурстарды тиiмдi пайдаланудың өзектi проблемаларын талқылау, Қазақстан Республикасының Президентi үшiн инновациялық экономикалық және экологиялық ұсынымдардың ықтимал бағыттары бойынша ұсыныстар даярлау.

**III. Кеңес құрамы**

      4. Кеңес құрамына Кеңестiң Төрағасы, Төрағаның орынбасары мен мүшелерi кiредi.

      5. Қазақстан Республикасының Президентi Кеңестiң Төрағасы болып табылады. Кеңес Төрағасы оның қызметiне басшылық жасайды. Кеңес отырыстарының күн тәртiбiн бекiтедi және оларды төрағалық етедi.

      6. Кеңес Төрағасының орынбасары Кеңес қызметiнiң ұйымдастырылуы үшiн жауап бередi және Кеңес Хатшылығына жалпы басшылықты жүзеге асырады.

      7. Кеңес Төрағасының орынбасары Мемлекет басшысының тiкелей басшылығымен жұмыс iстейдi.

      8. Материалдық және әлеуметтiк-тұрмыстық қамтамасыз етiлу жағдайы жөнiнен Кеңес Төрағасының орынбасары Қазақстан Республикасы премьер-Министрiнiң орынбасарына теңестiрiледi.

      9. Кеңестiң дербес құрамын Қазақстан Республикасының Президентi бекiтедi.

      10. Кеңес мүшелерi оның отырыстарына алмастыру құқығынсыз қатысады.

      11. Егер Кеңес отырысына оның мүшелерiнiң жалпы санының жартысынан астамы қатысып отырса ол құқылы болып табылады. Кеңестiң отырыстары қажеттiлiгiне қарай, әдетте, үш айда кемiнде бiр рет өткiзiледi.

**IV. Кеңестiң өкiлеттiгi**

      12. Кеңестiң өзiне жүктелген мiндеттер мен функцияларды орындау үшiн:

      1) Қазақстан Республикасының Үкiметiне, Қазақстан Республикасының Ұлттық Банкiне, Қазақстан Республикасының Президентiне тiкелей бағынатын және есеп беретiн мемлекеттiк органдарға, министрлiктерге, мемлекеттiк комитеттерге, Қазақстан Республикасы Үкiметiнiң құрамына кiрмейтiн орталық атқарушы органдарға, лауазымды адамдар мен ұйымдарға өз құзыретiне жататын мәселелер жөнiнде қажеттi материалдарға сұрау салуға және алуға;

      2) жетекшi ғалымдар мен мамандардың, соның iшiнде шетелдiк ғалымдар мен мамандардың қатысуымен мемлекеттiң тұрақты экономикалық дамуы проблемаларын шешу жөнiнде ұсыныстар мен ұсынымдарды даярлау үшiн ведомстволық комиссиялар, жұмыс топтары мен өзге де ұйымдық нысандарды құруға құқығы бар.

      13. Кеңестiк Мемлекеттiк елтаңба бейнесi мен қазақ және орыс тiлдерiнде өз атауы жазылған жеке бланкi болады.

      14. Кеңес шешiмдерi хаттамамен ресiмделiп, оған Төраға немесе оның тапсыруы бойынша Төрағаның орынбасары қол қояды. Қажет болған жағдайда Кеңестiң шешiмдерi Қазақстан Республикасы Президентiнiң актiлерiмен iске асырылуы мүмкiн.

**V. Кеңес қызметiн қамтамасыз ету**

      15. Кеңес қызметiн Қазақстан Республикасы Президентi Әкiмшiлiгiнiң құрылымдық бөлiмшесi болып табылатын оның Хатшылығы қамтамасыз етедi.

      16. Кеңес Хатшылығының штат кестесiн Кеңес Төрағасы орынбасарының ұсынуы бойынша Қазақстан Республикасы Президентi

Әкiмшiлiгiнiң Басшысы бекiтедi.

      17. Кеңес хатшылығын Кеңес Төрағасы орынбасарының ұсынуы бойынша Қазақстан Республикасының Президентi қызметке тағайындайтын және қызметтен босататын әрi Кеңес қызметiне тiкелей басшылықты жүзеге асыратын меңгерушi басқарады. Кеңес Хатшылығының меңгерушiсi Хатшылық жұмысының ұйымдастырылуы мен өзiне жүктелген мiндеттердiң орындалуы үшiн жеке-дара жауап бередi.

Қазақстан Республикасы

Президентiнiң

1997 жылғы 3 қарашадағы

N 3723 Жарлығымен

бекiтiлген

**Тұрақты даму жөнiндегi ұлттық кеңестiң**

**ҚҰРАМЫ**

Назарбаев Н.Ә.             - Қазақстан Республикасының

                             Президентi, Кеңес Төрағасы

Кәкiмжанов З.Х.            - Кеңес Төрағасының орынбасары -

                             Қазақстан Республикасы

                             Президентiнiң экономика

                             жөнiндегi көмекшiсi

**Кеңес мүшелерi**

Әблязов М.К.               - "KEGOC" АҚ Президентi

Балғымбаев Н.Ө.            - Қазақстан Республикасының

                             Премьер-Министрi

Бектасов Ә.А.              - Қазақстан Республикасының

                             Құнды қағаздар жөнiндегi

                             ұлттық комиссиясының

                             төрағасы

Жандосов О.Ә.              - Қазақстан Республикасы Ұлттық

                             Банкiнiң Төрағасы

Ертiлесова Ж.Ж.            - Қазақстан Республикасы Қаржы

                             министрiнiң орынбасары -

                             (Вице-Министр)

Есiмов А.С.                - Қазақстан Республикасы

                             Премьер-Министрiнiң бiрiншi

                             орынбасары - Инвестициялар

                             жөнiндегi мемлекеттiк

                             комитет төрағасы

Коржова Н.А.               - Қазақстан Республикасының

                             Еңбек және халықты әлеуметтiк

                             қорғау министрi

Марченко Г.А.              - Қазақстан Республикасы

                             Президентiнiң кеңесшiсi

Мұқашев С.О.               - Қазақстан Кәсiподақтар

                             Федерациясы Кеңесiнiң төрағасы

Нысанбаев Ә.Н.             - Қазақстан Республикасы

                             Ғылым министрлiгi - Ғылым

                             Академиясы Философия институ.

                             тының директоры, Қазақ

                             энциклопедиясының бас редакторы

Оспанов М.Т.               - Қазақстан Республикасы Парламентi

                             Мәжiлiсiнiң Төрағасы

Павлов А.С.                - Қазақстан Республикасы Премьер-

                             Министрiнiң орынбасары -

                             Қазақстан Республикасының

                             Қаржы министрi

Өтембаев Е.Ә.              - Қазақстан Республикасының

                             Стратегиялық жоспарлау және

                             реформалар жөнiндегi

                             агенттiгiнiң төрағасы

Шәйкенов Н.А.              - Қазақ Мемлекеттiк Әдiлет

                             университетiнiң ректоры

Шүкеев Ө.Е.                - "Туран-Әлем банк" ААҚ

                             Басқармасының төрағасы

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК